ოქსიტანია
ოქსიტანია - ისტორიული რეგიონი სამხრეთ ევროპაში, სადაც მთავარი ენა ოქსიტანიური იყო. ოქსიტანიური ზოგჯერ კვლავ გამოიყენება, მაგრამ უმეტესწილად, როგორც მეორე ენა. ეს კულტურული ტერიტორია მოიცავს საფრანგეთის სამხრეთ მესამედს, ასევე ესპანეთის ნაწილს (არანის ველი), მონაკოსა და იტალიის მცირე ნაწილებს (ოქსიტანური ხეობები, Guardia Piemontese ). ოქსიტანია შუა საუკუნეებიდან აღიარებულია, როგორც ლინგვისტური და კულტურული კონცეფცია, მაგრამ ამ სახელწოდებით არასოდეს ყოფილა არც იურიდიული და არც პოლიტიკური სუბიექტი. ტერიტორია რომაულ დროში, ადრეულ შუა საუკუნეებში გაერთიანდა, შვიდ პროვინციად. ამჟამად, ამ რეგიონში მცხოვრები 16 მილიონი ადამიანიდან დაახლოებით 200 000-დან – 800 000-მდე ადამიანი არის ადგილობრივი წარმოშობის. რეგიონში საუბრობენ ფრანგულ, კატალანურ, ესპანურ და იტალიურ ენებზე. 2006 წლიდან ოქსიტანიური ენა კატალონიის ოფიციალური ენა გახდა, რომელიც მოიცავს არანის ველს, სადაც 1990 წელს ოქსიტანიელებმა მოიპოვეს ოფიციალური სტატუსი. რომაელთა მმართველობის დროს, ოქსიტანიის უმეტეს ნაწილს უწოდებდნენ აკვიტანიას, ადრე დაპყრობილ ტერიტორიებს უწოდებდნენ რომის პროვინციებს, ხოლო ჩრდილოეთ პროვინციებს, რასაც ამჟამად საფრანგეთი ეწოდება, გალიას (გალი). არსებობს ტექსტები, რომლებშიც ტერიტორია ირიბად მოიხსენიება, როგორც "ოქსიტანიური ენის ქვეყანა". 2016 წლის 28 სექტემბერს ოქსიტანია გახდა ადმინისტრაციული რეგიონის სახელი, რომელმაც მიიღო მემკვიდრეობით მიიღო გარკვეული რეგიონები, რომლებიც ოქსიტანიის მცირე ნაწილია.